               EURÓPAI BIZOTTSÁG
            Brüsszel, 2017.5.29.
            COM(2017) 267 final
            2017/0106(NLE)
            Javaslat
            A TANÁCS HATÁROZATA
            az ENSZ Európai Gazdasági Bizottságának megfelelő bizottságaiban az ENSZ 4., 6., 7., 14., 16., 19., 23., 30., 38., 48., 50., 51., 54., 55., 77., 80., 83., 87., 91., 98., 106., 112., 113., 119., 123., 129. és 143. számú előírásának módosítására irányuló javaslatok, az ENSZ 1. és 15. számú globális műszaki előírásának módosítására irányuló két javaslat, az ENSZ párolgási kibocsátások vizsgálatára szolgáló eljárást szabályozó új globális műszaki előírására vonatkozó javaslat, az ENSZ globális műszakielőírás-tervezeteinek gyűjteményében három bejegyzés újramegerősítése és az „ENSZ globális műszaki előírás” megnevezés alkalmazására vonatkozó, konszenzuson alapuló határozat tekintetében az Európai Unió nevében képviselendő álláspont meghatározásáról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az ENSZ Európai Gazdasági Bizottsága (ENSZ EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagy fokú biztonságot nyújtsanak, és óvják a környezetet.

               Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”), továbbá a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás („párhuzamos megállapodás”) megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz.

               Az ENSZ EGB keretében működő Járműelőírások Harmonizálása Világfórumot (WP.29) évente háromszor – márciusban, júniusban és novemberben – rendezik meg. Minden ülésen új ENSZ-előírásokat, illetve a meglévő ENSZ-előírásokat vagy az ENSZ globális műszaki előírásait érintő módosításokat fogadnak el a műszaki fejlődés érdekében. A WP.29 egyes ülései előtt a WP.29 keretében tevékenykedő hat munkacsoport egyike elfogadja ezeket a módosításokat.

               Ezután a WP.29 ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP.29 keretében két megállapodásban (az 1958. évi és az 1998. évi megállapodásban) részes szerződő fél. Minden alkalommal tanácsi határozat, ún. „megahatározat” készül, amely tartalmazza az előírások, módosítások, kiegészítések és helyesbítések listáját, és felhatalmazza a Bizottságot arra, hogy a WP.29 ülésein az Unió nevében szavazzon.

               Ez a tanácsi határozat a WP.29 2017. június 19–23-i ülésén szavazásra kerülő előírásokról, módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg.

               •Összhang a szabályozási terület jelenlegi rendelkezéseivel

               A javaslat kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.

               A WP.29 rendszer még inkább összehangolja nemzetközi szinten a járművekre vonatkozó szabványokat. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típusjóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               A 2007/46/EK irányelv is hasonló megközelítést alkalmazott, amennyiben a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely közigazgatási rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típusjóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               •Összhang az Unió egyéb szakpolitikáival

               A WP.29 rendszer az Unió versenyképességi politikájához kapcsolódik, amelyre e kezdeményezés kedvező hatással van. A javaslat összhangban áll az uniós közlekedési és energiaügyi szakpolitikákkal is, amelyeket az 1958. évi megállapodás hatálya alá tartozó ENSZ-előírások megszövegezése és elfogadása során kellőképpen figyelembe vettek.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződésnek a 218. cikke (9) bekezdésével összefüggésben értelmezett 114. cikke.

               •Szubszidiaritás

               Az ENSZ-előírásokra és az ENSZ-előírások módosításaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típusjóváhagyási rendszerének részévé váljanak – csak uniós szinten lehetséges. Ez nemcsak a belső piac széttagolódását akadályozza meg, hanem az Unió területén belül egységes környezetvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyéni igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez.

               A javaslat ezért megfelel a szubszidiaritás elvének.

               •Arányosság

                  E tanácsi határozat feljogosítja a Bizottságot arra, hogy az Unió nevében szavazzon, a 97/836/EK tanácsi határozat 5. cikke (1) bekezdésének megfelelően pedig arányos eszközt jelent az ENSZ EGB-ben a WP.29 ülésének napirendjén javasolt munkadokumentumokra irányuló szavazáson képviselendő egységes uniós álláspont meghatározásához. Ezért e javaslat megfelel az arányosság elvének, mert a belső piac megfelelő működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagy fokú közbiztonságot és védelmet garantál.

               •A jogi aktus típusának megválasztása

               Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               Tárgytalan.

               •Az érdekelt felekkel folytatott konzultációk

               Tárgytalan.

               •Szakértői vélemények beszerzése és felhasználása

               A javaslat szempontjából nincs szükség külső szakértői véleményre. A javaslatot ugyanakkor a „Műszaki Bizottság – Gépjárművek” elnevezésű bizottság felülvizsgálta.

               •Hatásvizsgálat

               Ez a javaslat nem vethető alá hatásvizsgálatnak, mivel nem jogalkotási jellegű dokumentum, és nincs meglévő, illetve lehetséges szakpolitikai alternatívája.

               •Célravezető szabályozás és egyszerűsítés

               A kezdeményezés nincs kihatással az adminisztratív terhekre, mivel az ún. „megahatározathoz” csatolt, a módosításokkal kapcsolatos hivatkozások nem jelentenek új jelentéstételi vagy egyéb közigazgatási kötelezettségeket a vállalatok, köztük a kkv-k számára. Éppen ellenkezőleg, az adminisztratív terhek csökkentése a cél, mivel a világszinten harmonizált követelmények alkalmazása lehetővé teszi a gyártók számára, hogy az 1958. évi megállapodás Unión kívüli szerződő feleinek exportpiacain is benyújthassák a járművek rendszereire és alkatrészeire vonatkozó jóváhagyási okmányokat.

               A javaslat igen kedvező hatással van a gépjárművek uniós versenyképességére és nemzetközi kereskedelmére. A kereskedelmet érintő nem vámjellegű akadályok felszámolására és az uniós gépjárműipari vállalkozások piacra jutásának lehetővé tételére vagy bővítésére elismerten az a legjobb módszer, ha az Unió kereskedelmi partnerei elismerik a nemzetközileg harmonizált járműelőírásokat.

               •Alapjogok

               A javaslat nem érinti az alapjogok védelmét.

               4.KÖLTSÉGVETÉSI VONZATOK

               A javaslatnak nincsenek költségvetési vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Tárgytalan.

               •Magyarázó dokumentumok (irányelvek esetében)

               Tárgytalan.

               •A javaslat egyes rendelkezéseinek részletes magyarázata

               A javaslat meghatározza

               –az ENSZ 4., 6., 7., 14., 16., 19., 23., 30., 38., 48., 50., 51., 54., 55., 77., 80., 83., 87., 91., 98., 106., 112., 113., 119., 123., 129. és 143. számú előírásának módosításairól szóló javaslatokról;

               –az ENSZ 1. és 15. számú globális műszaki előírásának módosításaira irányuló javaslatokról;

               –az ENSZ új, a könnyűgépjárművekre vonatkozó, világszinten harmonizált vizsgálati eljárásához (WLTP EVAP) kapcsolódó, a párolgási kibocsátások vizsgálatára szolgáló eljárást szabályozó globális műszaki előírására vonatkozó javaslatról;

               –az ENSZ globális műszakielőírás-tervezeteinek gyűjteményében a 11., a 12. és a 13. számú bejegyzés újramegerősítéséről; valamint

               –az „ENSZ globális műszaki előírás” megnevezésnek az 1998-as megállapodás hatálya alá tartozó közokiratokban történő alkalmazására vonatkozó, konszenzuson alapuló határozatról szóló szavazáskor képviselendő uniós álláspontot.

               2017/0106 (NLE)

               Javaslat

               A TANÁCS HATÁROZATA

               az ENSZ Európai Gazdasági Bizottságának megfelelő bizottságaiban az ENSZ 4., 6., 7., 14., 16., 19., 23., 30., 38., 48., 50., 51., 54., 55., 77., 80., 83., 87., 91., 98., 106., 112., 113., 119., 123., 129. és 143. számú előírásának módosítására irányuló javaslatok, az ENSZ 1. és 15. számú globális műszaki előírásának módosítására irányuló két javaslat, az ENSZ párolgási kibocsátások vizsgálatára szolgáló eljárást szabályozó új globális műszaki előírására vonatkozó javaslat, az ENSZ globális műszakielőírás-tervezeteinek gyűjteményében három bejegyzés újramegerősítése és az „ENSZ globális műszaki előírás” megnevezés alkalmazására vonatkozó, konszenzuson alapuló határozat tekintetében az Európai Unió nevében képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben a 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A 97/836/EK tanácsi határozat
                  1
                értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)A 2000/125/EK tanácsi határozat
                  2
                értelmében az Unió csatlakozott a kerekes járművekre, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”).

               (3)A 2007/46/EK európai parlamenti és tanácsi irányelv
                  3
                a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típusjóváhagyási követelmény formájában, vagy az uniós jogszabályok alternatívájaként az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) beépítette az EU-típusjóváhagyás rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               (4)A tapasztalatok és a műszaki fejlődés fényében az ENSZ 4., 6., 7., 14., 16., 19., 23., 30., 38., 48., 50., 51., 54., 55., 77., 80., 83., 87., 91., 98., 106., 112., 113., 119., 123., 129. és 143. számú előírása, valamint 1. és 15. számú globális műszaki előírása által érintett egyes elemekkel vagy tulajdonságokkal kapcsolatos követelményeket hozzá kell igazítani a műszaki fejlődéshez.

               (5)Annak érdekében, hogy egységes rendelkezések lépjenek életbe a könnyűgépjárművekre vonatkozó, világszinten harmonizált vizsgálati eljárásához (WLTP EVAP) kapcsolódó, a párolgási kibocsátások vizsgálatára szolgáló eljárásra vonatkozóan, el kell fogadni az ENSZ új globális műszaki előírását.

               (6)Annak érdekében, hogy az Amerikai Egyesült Államok Környezetvédelmi Ügynöksége és a Nemzeti Közúti Közlekedésbiztonsági Hivatal kérésére a 11., a 12. és a 13. számú bejegyzés tervezetként szerepeljen az ENSZ globális műszakielőírás-tervezeteinek gyűjteményében, az említett bejegyzéseket újra meg kell erősíteni.

               (7)Annak érdekében, hogy a megnevezések formáját összehangolják más, egyenértékű megállapodásokban, mint például az 1958-as megállapodásban alkalmazott megnevezésekkel és ezáltal javítsák az 1998-as megállapodás végrehajtását, ugyanakkor elkerüljék ez utóbbi megállapodás módosítását, az 1998-as megállapodás hatálya alá tartozó közokiratokban az „ENSZ globális műszaki előírás” megnevezést kell alkalmazni.

               (8)Ezért helyénvaló meghatározni a fent említett ENSZ szabályozási eszközök elfogadásával kapcsolatban az Unió nevében az ENSZ EGB releváns bizottságaiban, nevezetesen az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban képviselendő álláspontot,

               ELFOGADTA EZT A HATÁROZATOT:

               1. cikk

               A 2017. június 19–23-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió által képviselendő álláspont az, hogy az e határozat mellékletében felsorolt javaslatokat meg kell szavazni.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

                     (2)
                  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

                     (3)
                  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

    ---documentbreak---

               EURÓPAI BIZOTTSÁG
            Brüsszel, 2017.5.29.
            COM(2017) 267 final
            MELLÉKLET
            a következőhöz:
            JavaslatA TANÁCS HATÁROZATA
            az ENSZ Európai Gazdasági Bizottságának megfelelő bizottságaiban az ENSZ 4., 6., 7., 14., 16., 19., 23., 30., 38., 48., 50., 51., 54., 55., 77., 80., 83., 87., 91., 98., 106., 112., 113., 119., 123., 129. és 143. számú előírásának módosítására irányuló javaslatok, az ENSZ 1. és 15. számú globális műszaki előírásának módosítására irányuló két javaslat, az ENSZ párolgási kibocsátások vizsgálatára szolgáló eljárást szabályozó új globális műszaki előírására vonatkozó javaslat, az ENSZ globális műszakielőírás-tervezeteinek gyűjteményében három bejegyzés újramegerősítése és az „ENSZ globális műszaki előírás” megnevezés alkalmazására vonatkozó, konszenzuson alapuló határozat tekintetében az Európai Unió nevében képviselendő álláspont meghatározásáról

               MELLÉKLET

                        Nyilvántartási szám

                        Napirendi pont

                        Napirendi pont címe

                        Dokumentum hivatkozási száma

                        4

                        4.10.1

                        Javaslat a 4. számú előírás 19. kiegészítésére (hátsó rendszámtáblák megvilágítása)

                        ECE/TRANS/WP.29/2017/72

                        6

                        4.10.2

                        Javaslat a 6. számú előírás 01. módosítássorozatának 28. kiegészítésére (irányjelzők)

                        ECE/TRANS/WP.29/2017/73

                        6

                        4.10.3

                        Javaslat a 6. számú előírás 01. módosítássorozatának 29. kiegészítésére (irányjelzők)

                        ECE/TRANS/WP.29/2017/74

                        7

                        4.10.4

                        Javaslat a 7. számú előírás 02. módosítássorozatának 27. kiegészítésére (helyzetjelző, fék- és méretjelző lámpák)

                        ECE/TRANS/WP.29/2017/75

                        14

                        4.6.1

                        Javaslat a 14. számú előírás 07. módosítássorozatának 8. kiegészítésére (biztonsági öv rögzítési pontjai)

                        ECE/TRANS/WP.29/2017/58

                        16

                        4.6.2

                        Javaslat a 16. számú előírás 06. módosítássorozatának 9. kiegészítésére (biztonsági övek)

                        ECE/TRANS/WP.29/2017/59

                        16

                        4.6.3

                        Javaslat a 16. számú előírás 07. módosítássorozatának 1. kiegészítésére (biztonsági övek)

                        ECE/TRANS/WP.29/2017/60

                        19

                        4.10.5

                        Javaslat a 19. számú előírás 04. módosítássorozatának 10. kiegészítésére (első ködfényszórók)

                        ECE/TRANS/WP.29/2017/76

                        23

                        4.10.6

                        Javaslat a 23. számú előírás 22. kiegészítésére (tolatólámpák és manőverezőlámpák)

                        ECE/TRANS/WP.29/2017/77

                        30

                        4.8.4

                        Javaslat a 30. számú előírás 02. módosítássorozatának 19. kiegészítésére (személygépkocsik és pótkocsijuk gumiabroncsai)

                        ECE/TRANS/WP.29/2017/105

                        38

                        4.10.7

                        Javaslat a 38. számú előírás 19. kiegészítésére (hátsó ködlámpák)

                        ECE/TRANS/WP.29/2017/78

                        48

                        4.10.8

                        Javaslat a 48. számú előírás 06. módosítássorozatának 9. kiegészítésére (világító- és fényjelző berendezések beépítése)

                        ECE/TRANS/WP.29/2017/79

                        48

                        4.10.16

                        Javaslat a 48. számú előírás 05. módosítássorozatának 11. kiegészítésére (világító- és fényjelző berendezések beépítése)

                        ECE/TRANS/WP.29/2017/106

                        50

                        4.10.9

                        Javaslat az 50. számú előírás 19. kiegészítésére (mopedek és motorkerékpárok helyzetjelző, fék- és irányjelző lámpái)

                        ECE/TRANS/WP.29/2017/80

                        50

                        4.10.10

                        Javaslat az 50. számú előírás 20. kiegészítésére (mopedek és motorkerékpárok helyzetjelző, fék- és irányjelző lámpái)

                        ECE/TRANS/WP.29/2017/81

                        51

                        4.9.1

                        Javaslat az 51. számú előírás 03. módosítássorozatának 2. kiegészítésére (M és N kategóriájú járművek zajkibocsátása)

                        ECE/TRANS/WP.29/2017/71

                        54

                        4.8.1

                        Javaslat az 54. számú előírás 22. kiegészítésére (haszongépjárművek és pótkocsijuk gumiabroncsai)

                        ECE/TRANS/WP.29/2017/68

                        55

                        4.8.2

                        Javaslat az 55. számú előírás 01. módosítássorozatának 7. kiegészítésére (mechanikus kapcsolószerkezetek)

                        ECE/TRANS/WP.29/2017/69

                        77

                        4.10.11

                        Javaslat a 77. számú előírás 18. kiegészítésére (parkolólámpák)

                        ECE/TRANS/WP.29/2017/82

                        80

                        4.6.4

                        Javaslat a 80. számú előírás 03. módosítássorozatának 3. kiegészítésére ([busz] ülések teherbírása és rögzítése)

                        ECE/TRANS/WP.29/2017/61

                        83

                        4.7.1

                        Javaslat a 83. számú előírás 06. módosítássorozatának 10. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2017/64

                        83

                        4.7.2

                        Javaslat a 83. számú előírás 07. módosítássorozatának 6. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2017/65

                        87

                        4.10.12

                        Javaslat a 87. számú előírás 20. kiegészítésére (nappali menetjelző lámpák)

                        ECE/TRANS/WP.29/2017/83

                        91

                        4.10.13

                        Javaslat a 91. számú előírás 17. kiegészítésére (oldalsó helyzetjelző lámpák)

                        ECE/TRANS/WP.29/2017/84

                        98

                        4.10.14

                        Javaslat a 98. számú előírás 01. módosítássorozatának 9. kiegészítésére (gázkisüléses fényforrással ellátott fényszórók)

                        ECE/TRANS/WP.29/2017/85

                        106

                        4.8.3

                        Javaslat a 106. számú előírás 15. kiegészítésére (mezőgazdasági gumiabroncsok)

                        ECE/TRANS/WP.29/2017/70

                        112

                        4.10.15

                        Javaslat a 112. számú előírás 01. módosítássorozatának 8. kiegészítésére (aszimmetrikus tompított fényt kibocsátó fényszórók)

                        ECE/TRANS/WP.29/2017/86

                        113

                        4.10.19

                        Javaslat a 113. számú előírás 02. módosítássorozatára (szimmetrikus tompított fényt kibocsátó fényszórók)

                        ECE/TRANS/WP.29/2017/87

                        119

                        4.10.17

                        Javaslat a 119. számú előírás 01. módosítássorozatának 6. kiegészítésére (kanyarvilágítást ellátó lámpák)

                        ECE/TRANS/WP.29/2017/88

                        123

                        4.10.18

                        Javaslat a 123. számú előírás 01. módosítássorozatának 9. kiegészítésére (adaptív fényszórórendszerek (AFS))

                        ECE/TRANS/WP.29/2017/89

                        129

                        4.6.5

                        Javaslat a 129. számú előírás 01. módosítássorozatának 2. kiegészítésére (megerősített gyermekbiztonsági rendszerek)

                        ECE/TRANS/WP.29/2017/62

                        129

                        4.6.6

                        Javaslat a 129. számú előírás 02. módosítássorozatának 1. kiegészítésére (megerősített gyermekbiztonsági rendszerek)

                        ECE/TRANS/WP.29/2017/63

                        143

                        4.7.3

                        Javaslat a 143. számú nehéz tehergépjárművekbe a motor vegyes üzeművé alakítása céljából utólagosan beszerelhető rendszerekről (HDDF-ERS) szóló előírás 1. kiegészítésére

                        ECE/TRANS/WP.29/2017/66

                        Globális műszaki előírás (GTR #)

                        Napirendi pont

                        Napirendi pont címe

                        Dokumentum hivatkozási száma

                        GTR 1

                        14.2

                        Javaslat az 1. globális műszaki előírás 2. módosítására (ajtózárak és ajtórögzítő elemek)

                        ECE/TRANS/WP.29/2017/97

                        GTR 15

                        14.3

                        Javaslat a 15. számú globális műszaki előírás 2. módosítására (a könnyűgépjárművekre vonatkozó, világszinten harmonizált vizsgálati eljárás)

                        ECE/TRANS/WP.29/2017/98

                        új GTR

                        14.1

                        Javaslat a könnyűgépjárművekre vonatkozó, világszinten harmonizált vizsgálati eljáráshoz (WLTP EVAP) kapcsolódó, a párolgási kibocsátások vizsgálatára szolgáló eljárásra vonatkozó új globális műszaki előírásra

                        ECE/TRANS/WP.29/2017/94

                        Napirendi pont

                        Napirendi pont címe

                        Dokumentum hivatkozási száma

                        15.1.

                        13. számú bejegyzés (a bejegyzés újramegerősítése): United States of America Environmental Protection Agency and National Highway Traffic Safety Administration, Department of Transportation, Program for Revisions and Additions to the Motor Vehicle Fuel Economy Label: New Fuel Economy and Environment Labels for a New Generation of Vehicles (Az Amerikai Egyesült Államok Környezetvédelmi Ügynöksége és Nemzeti Közúti Közlekedésbiztonsági Hivatala, a Közlekedési Minisztérium, a gépjármű tüzelőanyag-gazdaságossági címkére vonatkozó módosítások és széljegyzetek kialakítását célzó program: új tüzelőanyag-gazdaságossági és környezetvédelmi címke a gépjárművek új generációja számára)

                        ECE/TRANS/WP.29/2017/57

                        15.2

                        12. számú bejegyzés (a bejegyzés újramegerősítése): United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (Az Amerikai Egyesült Államok Környezetvédelmi Ügynöksége és Nemzeti Közúti Közlekedésbiztonsági Hivatala, a Közlekedési Minisztérium, a közép- és nagy teljesítményű motorok és nehéz tehergépjárművek üvegházhatású gázok kibocsátására vonatkozó normáinak és tüzelőanyag-gazdaságossági normáinak kialakítására irányuló közlekedési programok)

                        ECE/TRANS/WP.29/2017/100

                        15.3

                        11. számú bejegyzés (a bejegyzés újramegerősítése): United States of America Environmental Protection Agency and the Department of Transportation programmes for Light-duty vehicle greenhouse gas emission standards and Corporate Average Fuel Economy Standards (Az Amerikai Egyesült Államok Környezetvédelmi Ügynöksége és Nemzeti Közúti Közlekedésbiztonsági Hivatala, a Közlekedési Minisztérium, a könnyűgépjárművek üvegházhatású gázok kibocsátására vonatkozó normáinak és az átlagos vállalati tüzelőanyag-fogyasztás normáinak kialakítására irányuló közlekedési programok)

                        ECE/TRANS/WP.29/2017/101

                        16

                        Javaslat az „ENSZ globális műszaki előírása” megnevezésnek az 1998-as megállapodás hatálya alá tartozó közokiratokban történő alkalmazásáról szóló határozatra

                        ECE/TRANS/WP.29/2017/102


               EURÓPAI BIZOTTSÁG
            Brüsszel, 2015.12.18.
            COM(2015) 664 final
            2015/0304(NLE)
            Javaslat
            A TANÁCS HATÁROZATA
            a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               A kikötő szerint illetékes állam általi ellenőrzés uniós rendszerét a (módosított) 2009/16/EK irányelv
                  1
                határozza meg, amely átdolgozta és megerősítette az e téren 1995 óta érvényben lévő korábbi uniós szabályozást. Az uniós rendszer a kikötő szerinti állam hatósága által végzett ellenőrzésekről szóló Párizsi Memorandum korábban már meglévő, 1982 óta létező rendszerére épült. A (módosított) 2009/16/EK irányelv a Párizsi Memorandum eljárásait és eszközeit foglalja magába. A Párizsi Memorandumnak részes fele valamennyi, tengerparttal rendelkező uniós tagállam, valamint Kanada, Oroszország, Izland és Norvégia is.  Az Európai Unió nem részes fele.

               2011. január 1-je óta mind az uniós, mind a Párizsi Memorandum szerinti keretben új ellenőrzési rendszer van érvényben a kikötő szerint illetékes állam általi ellenőrzésre vonatkozóan.  Az új ellenőrzési rendszer működése érdekében minden évben meg kell hozni bizonyos döntéseket a Párizsi Memorandum összefüggésében. Ezeket a döntéseket konszenzus alapján hozzák meg a kikötő szerint illetékes állam általi ellenőrzéssel foglalkozó bizottság minden év májusában tartott éves ülésén. A 2009/16/EK irányelv alapján a Párizsi Memorandum megfelelő illetékes szerve által hozott döntések kötelezővé válnak az EU tagállamaira nézve.

               Az Európai Unió működéséről szóló szerződés 218. cikkének (9) bekezdése értelmében az Unió által a Párizsi Memorandumhoz hasonló nemzetközi szervezetekben képviselendő álláspontot, amennyiben az ilyen szervezetnek joghatással bíró jogi aktust kell elfogadnia, a Bizottság javaslata alapján meghozott tanácsi határozattal kell elfogadni.

               A javaslat szerint a kikötő szerint illetékes állam általi ellenőrzéssel foglalkozó bizottságban képviselendő uniós álláspont kétlépcsős megközelítés alapján kerül meghatározásra. Az uniós álláspont alapelveit és irányvonalait több évre szólóan rögzíti egy tanácsi határozat; ezt az álláspontot a kikötő szerint illetékes állam általi ellenőrzéssel foglalkozó bizottság egyes éves üléseire informális bizottsági dokumentumok révén aktualizálják, amelyeket a tanácsi tengeri szállítási munkacsoportban vitatnak meg. E javaslat célja a kikötő szerint illetékes állam általi ellenőrzéssel foglalkozó bizottságban képviselendő uniós álláspont 2016-2019-as időszakra való meghatározása. Célja emellett az, hogy a tengerbiztonság fokozása, a szennyezés hatékonyabb megelőzése és a fedélzeti élet- és munkakörülmények javítása érdekében beépítse az uniós szakpolitika elveit és irányvonalait. Az Unió álláspontja figyelembe veszi a Lisszaboni Szerződés rendelkezéseit is.

               A Bizottság a Párizsi Memorandum keretében való döntéshozatal eljárásának sajátosságai miatt javasolja ezt a megközelítést. A Párizsi Memorandum belső szabályai szerint a tagoknak és az iránymutatások és utasítások fejlesztésével megbízott munkacsoportoknak legkésőbb hat héttel a kikötő szerint illetékes állam általi ellenőrzéssel foglalkozó bizottság ülése előtt be kell nyújtaniuk minden dokumentumot. Csak ekkor áll rendelkezésre valamennyi benyújtott irat, és a Bizottság csak ekkor kezdheti meg az elemzést annak érdekében, hogy az EUMSZ 218. cikkének (9) bekezdése szerint elkészítse az összehangolt uniós álláspontra vonatkozó javaslatot, amelyet azután a Tanácsnak még el kell fogadnia. Mivel az elemzésre, a bizottsági javaslat elkészítésére és a javaslat Tanács általi elfogadására csak rövid idő áll rendelkezésre, a 2. melléklet meghatározza az Unió álláspontjának évről évre történő meghatározására vonatkozó eljárást. Az alábbi határozat a 2016 és 2019 közötti időszakra vonatkozik.

               2. A JAVASLAT JOGI ELEMEI

               Az alábbi határozat az Európai Unió működéséről szóló szerződésen, különösen annak 100. cikke (2) bekezdésén alapul, összefüggésben a 218. cikke (9) bekezdésével, amely úgy rendelkezik, hogy amennyiben a megállapodásokkal létrehozott szervekben joghatással bíró jogi aktust kell elfogadni, az Unió által képviselendő álláspontot a Tanács a Bizottság javaslata alapján meghozott határozattal fogadja el. Ezt a rendelkezést kell alkalmazni a Párizsi Memorandum kikötő szerint illetékes állam általi ellenőrzéssel foglalkozó bizottságában a tagállamok által az Unió nevében képviselendő álláspontra is.

               A kikötő szerint illetékes állam általi ellenőrzésről szóló, 2009. április 23-i 2009/16/EK (módosított) európai parlamenti és tanácsi irányelv a jogalap, amely meghatározza azokat az elveket, amelyekhez a tagállamoknak a Párizsi Memorandum kikötő szerint illetékes állam általi ellenőrzéssel foglalkozó bizottságában igazodniuk kell.

               2015/0304 (NLE)

               Javaslat

               A TANÁCS HATÁROZATA

               a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikkére és 218. cikkének (9) bekezdésére,

               tekintettel az Európai Bizottság javaslatára,

               mivel:

               (1)A tengerbiztonság, a szennyezés megelőzése és a fedélzeti élet- és munkakörülmények hatékonyan javíthatók a követelményeket nem kielégítő hajók számának az európai uniós vizeken történő drasztikus csökkentése révén, az egyezmények, nemzetközi szabályzatok és állásfoglalások szigorú alkalmazásával.

               (2)Bár elsődlegesen a lobogó szerinti állam feladata annak ellenőrzése, hogy a hajók megfelelnek-e a biztonságra, a szennyezés megelőzésére és a fedélzeti élet- és munkakörülményekre vonatkozó nemzetközi követelményeknek, a szemléket követően a hajónak és felszerelésének az egyezmények adott hajóra vonatkozó követelményeinek megfelelő állapotban tartása a hajótársaság felelősségi körébe tartozik. Több lobogó szerinti állam azonban súlyos mulasztásokat követett el a nemzetközi követelmények bevezetése és betartatása terén.

               (3)Ezért – a követelményeket nem kielégítő hajókkal szembeni második védelmi vonalként – a biztonságra, a szennyezés megelőzésére és a fedélzeti élet- és munkakörülményekre vonatkozó nemzetközi követelmények betartását a kikötő szerinti államnak is ellenőriznie kell, elismerve ugyanakkor, hogy a kikötő szerinti állam általi ellenőrzés nem szemle, és a kapcsolódó ellenőrzési formanyomtatványok nem tengerállósági bizonyítványok. A tengerparttal rendelkező uniós tagállamok felségvizein hajózó és azok kikötőit használó hajók vonatkozásában alkalmazandó nemzetközi követelmények hatékony betartatása terén összehangolt megközelítéssel elkerülhető a verseny torzulása.

               (4)A (módosított) 2009/16/EK irányelv
                  2
                meghatározza a kikötő szerint illetékes állam általi ellenőrzés uniós rendszerét, valamint átfogalmazza és megerősíti az e téren 1995 óta érvényben lévő korábbi uniós szabályozást. Az uniós rendszer a kikötő szerinti állam hatósága által végzett ellenőrzésekről szóló Párizsi Memorandum, egy 1982 óta létező nemzetközi szervezet már meglévő rendszerére épül.

               (5)Az uniós tagállamokat illetően a 2009/16/EK irányelv hatékonyan bevonja az uniós jog hatálya alá a kikötő szerinti állam hatósága által végzett ellenőrzésekről szóló Párizsi Memorandum eljárásait, eszközeit és munkáját. A 2009/16/EK irányelv alapján a kikötő szerinti állam hatósága által végzett ellenőrzésekről szóló Párizsi Memorandum megfelelő illetékes szerve által hozott döntések kötelezővé válnak az EU tagállamaira nézve.

               (6)A kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottsága minden évben összeül, és tanácskozása során dönt több olyan napirendi pontról, amely szükséges a 2009/16/EK irányelv működéséhez.

               (7)Az Európai Unió működéséről szóló szerződés 218. cikkének (9) bekezdése értelmében az Unió által a nemzetközi szervezetekben képviselendő álláspontot, amennyiben az ilyen szervezetnek joghatással bíró jogi aktust kell elfogadnia, a Bizottság javaslata alapján meghozott tanácsi határozattal kell elfogadni.

               (8)A Párizsi Memorandum belső szabályai szerint a tagoknak és az iránymutatások és utasítások fejlesztésével megbízott munkacsoportoknak legkésőbb hat héttel a kikötő szerint illetékes állam általi ellenőrzéssel foglalkozó bizottság ülése előtt be kell nyújtaniuk minden dokumentumot. Csak ekkor áll rendelkezésre valamennyi benyújtott irat, és a Bizottság csak ekkor kezdheti meg az elemzést annak érdekében, hogy az EUMSZ 218. cikkének (9) bekezdése szerint elkészítse az összehangolt uniós álláspontra vonatkozó javaslatot. Mivel az elemzésre és a javaslat elfogadására csak rövid idő áll rendelkezésre, több évre szólóan kell rögzíteni az uniós álláspont alapelveit és irányvonalait, és meg kell határozni az Unió álláspontjának évről évre történő meghatározására vonatkozó keretet.

               (9)Ez a határozat a 2016 és 2019 közötti időszakra vonatkozik,

               ELFOGADTA EZT A HATÁROZATOT:

               1. cikk

               E határozat 1. melléklete tartalmazza az Európai Unió által a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságának éves ülésén abban az esetben képviselendő álláspontot, ha az említett szervnek joghatással bíró jogi aktust kell elfogadnia.

               2. cikk

               Az Unió által a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságának éves ülésén képviselendő álláspont évről évre történő meghatározása e határozat 2. mellékletének megfelelően történik.

               3. cikk

               Az e határozat 1. mellékletében szereplő uniós álláspontot a Tanács legkésőbb a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságának 2020. évi éves ülésére értékeli és szükség esetén a Bizottság javaslata alapján felülvizsgálja.

               4. cikk

               Ez a határozat 2016. január 1-jén lép hatályba.

               Kelt Brüsszelben, -án/-én.

                     a Tanács részéről

                     elnök

                     (1)
                  Az Európai Parlament és a Tanács 2009. április 23-i 2009/16/EK irányelve a kikötő szerint illetékes állam általi ellenőrzésről (HL L 131., 2009.5.28., 57. o.).

                     (2)
                  HL L 131., 2009.5.28., 57. o.

    ---documentbreak---

               EURÓPAI BIZOTTSÁG
            Brüsszel, 2015.12.18.
            COM(2015) 664 final
            MELLÉKLET
            A kikötő szerinti állam hatósága által végzett ellenőrzésekről szóló Párizsi Memorandum keretében képviselendő uniós álláspont
            amely a következő dokumentumot kíséri:
            JavaslatA Tanács határozata
            a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               MELLÉKLET

               A kikötő szerinti állam hatósága által végzett ellenőrzésekről szóló Párizsi Memorandum keretében képviselendő uniós álláspont

               amely a következő dokumentumot kíséri:

               Javaslat
                  A Tanács határozata

               a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               Alapelvek

               A kikötő szerinti állam hatósága által végzett ellenőrzésekről szóló Párizsi Memorandum keretében az Unió:

               a)
                     az Unió által követett céloknak – elsősorban annak a célnak, hogy a követelményeket nem kielégítő hajók számának a nemzetközi egyezmények és szabályzatok szigorú alkalmazása révén történő drasztikus csökkentése révén javuljon a tengerbiztonság, a szennyezés megelőzése és javuljanak a fedélzeti élet- és munkakörülmények – megfelelően jár el;

               b)
                     előmozdítja azt, hogy a Párizsi Memorandum részes felei összehangolt megközelítést alkalmazzanak a nemzetközi követelményeknek a felségvizeiken hajózó és kikötőiket használó hajók vonatkozásában történő hatékony betartatása kapcsán;

               c)
                     együttműködik a Párizsi Memorandum keretében annak érdekében, hogy átfogó ellenőrzési rendszer jöjjön létre, és hogy az ellenőrzési teher igazságosan oszoljon el, elsősorban annak révén, hogy elfogadásra kerülnek a Párizsi Memorandum 11. mellékletében foglalt módszertannak megfelelően meghatározott éves ellenőrzési kötelezettségvállalások;

               d)
                     a Párizsi Memorandum keretében annak előmozdításán munkálkodik, hogy a Párizsi Memorandum részes felei – az egyes kikötők hajóforgalmát és a forgalom jellegét figyelembe véve – gondoskodjanak a kellő számú személyzet felvételéről, foglalkoztatásáról és képzéséről, beleértve a minősített ellenőröket is;

               e)
                     biztosítja, hogy a Párizsi Memorandum keretében elfogadott intézkedések összhangban álljanak a nemzetközi joggal és különösen a tengerbiztonságra, a szennyezés megelőzésére és a fedélzeti élet- és munkakörülményekre vonatkozó nemzetközi egyezményekkel és szabályzatokkal;

               f)
                     előmozdítja a kikötő szerint illetékes állam általi ellenőrzést végző más szervekkel közös megközelítések fejlesztését;

               g)
                     biztosítja az egyéb uniós szakpolitikákkal való összhangot, elsősorban a külkapcsolatok, a biztonság, a környezetvédelem terén, valamint egyéb területeken.

               Irányvonalak

               Az Unió törekszik annak támogatására, hogy a Párizsi Memorandum keretében elfogadásra kerüljenek a következő intézkedések:

               A.
                     Annak érdekében, hogy a 2009/16/EK irányelvnek megfelelően biztosított legyen a kikötő szerint illetékes állam általi ellenőrzések uniós rendszerének évről évre történő zökkenőmentes működése:

               1.
                     a hajók ellenőrzésre való kiválasztására szolgáló kockázati profil következő elemei:

               a)
                     a lobogóknak a Párizsi Memorandum keretében kidolgozott és a 2009/16/EK európai parlamenti és tanácsi irányelv 10. cikke (3) bekezdésének a lobogó szerinti állammal kapcsolatos kritériumok tekintetében történő végrehajtásáról szóló, 2010. szeptember 13-i 801/2010/EU bizottsági rendelet
                  1
                mellékletében meghatározott képlet szerinti fehér, szürke és fekete listája;

               b)
                     az elismert szervezetek teljesítménylistája a kikötő szerint illetékes állam általi ellenőrzéssel foglalkozó bizottság által annak 37. ülésén, 2004 májusában elfogadott (4.5.2. napirendi pont) módszertannak megfelelően;

               c)
                     a társaság teljesítményére vonatkozó képlethez szükséges átlagos hiányossági és visszatartási arány a 2009/16/EK európai parlamenti és tanácsi irányelv 10. cikke (3) bekezdésének és 27. cikkének a társaság teljesítménye tekintetében történő végrehajtásáról szóló, 2010. szeptember 13-i 802/2010/EU módosított bizottsági rendelet
                  2
                melléklete alapján.

               2.
                     Biztosítja, hogy a Párizsi Memorandum eljárásait és iránymutatásait érintő valamennyi módosítás vagy frissítés összhangban álljon az Unió által elérni kívánt célokkal, elsősorban a tengerbiztonságnak, a szennyezés megelőzésének és a fedélzeti élet- és munkakörülményeknek a javítása céljával.

               B.
                     Középtávon egy alternatív módszer kidolgozása a lobogó szerinti államok fehér, szürke és fekete listájának összeállítására annak érdekében, hogy a lista igazságosabb legyen, különösen azon lobogó szerinti államok esetében, amelyek kisebb flottával rendelkeznek.

                     (1)
                  HL L 241., 2010.9.14., 1. o.

                     (2)
                  HL L 241., 2010.9.14., 4. o.

    ---documentbreak--- NA ---documentbreak---

               EURÓPAI BIZOTTSÁG
            Brüsszel, 2015.12.18.
            COM(2015) 664 final
            MELLÉKLET
            Az Unió által a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában képviselendő álláspont évről évre történő meghatározása
            amely a következő dokumentumot kíséri:
            JavaslatA Tanács határozata
            a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               MELLÉKLET

               Az Unió által a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában képviselendő álláspont évről évre történő meghatározása

               amely a következő dokumentumot kíséri:

               Javaslat
                  A Tanács határozata

               a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

               A kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságának minden éves ülése előtt meg kell tenni a szükséges lépéseket annak érdekében, hogy az Unió nevében kifejtendő álláspont figyelembe vegye az Európai Bizottságnak továbbított valamennyi vonatkozó információt, valamint azokat a megvitatandó dokumentumokat, amelyek az I. mellékletben meghatározott alapelveknek és irányvonalaknak megfelelően az EU hatáskörébe tartoznak.

               Ebből a célból, a fenti információk alapján a Bizottság szolgálatai – elegendő idővel a kikötő szerint illetékes állam általi ellenőrzéssel foglalkozó bizottság adott ülése előtt – megküldik az Unió tervezett álláspontjának konkrét részleteit rögzítő előkészítő dokumentumot a Tanácsnak vagy a Tanács előkészítő szerveinek vizsgálat és jóváhagyás céljából.

               Az előkészítő dokumentumban megfogalmazott uniós álláspontot elfogadottnak kell tekinteni, kivéve, ha az ellen a tagállamok blokkoló kisebbséget kitevő számban kifogást emelnek a Tanács előkészítő szervének valamely ülésén vagy – amennyiben ez hamarabb következik be – az előkészítő dokumentum kézhezvételétől számított húsz napon belül. Kifogás esetén az ügyet a Tanács elé kell terjeszteni.


				|

		52012PC0343

			Javaslat AZ EURÓPAI PARLAMENT ÉS A TANÁCS HATÁROZATA a 2003/17/EK tanácsi határozatnak az alkalmazási időszak meghosszabbítása, az egyik harmadik ország, valamint a minősítést és a termelés ellenőrzését végző egyes hatóságok nevének változása tekintetében való módosításáról (EGT-vonatkozású szöveg) /* COM/2012/0343 final - 2012/0165 (COD) */

			   	INDOKOLÁS
1.           A JAVASLAT HÁTTERE
A takarmánynövény-vetőmagok, a
gabonavetőmagok, a répavetőmagok, valamint az olaj- és rostnövények
vetőmagjának forgalmazásáról szóló tanácsi irányelvek szabályozzák az
ezekben az irányelvekben felsorolt növényfajok vetőmagjainak belső
forgalmazását. Ezek az irányelvek a kereskedelem megkönnyítése és a piaci
keresletnek való gyors megfelelés érdekében lehetővé teszik a Tanács
számára, hogy szabályokat állapítson meg a vetőmagvak harmadik országból
való behozatalának engedélyezésére egy egyenértékűségi rendszer szerint.
2.           AZ ÉRDEKELTEKKEL FOLYTATOTT
KONZULTÁCIÓ EREDMÉNYE ÉS HATÁSVIZSGÁLAT
3.           A JAVASLAT JOGI ELEMEI
A 2003/17/EK tanácsi határozat[1]felsorolja azokat az országokat,
amelyek esetében elismerik az importhoz szükséges egyenértékűségi elv
alkalmazását, részletezi a követelményeket és főként az
egyenértékűség elismerésének időtartamát öt évben maximálja, amely
valamennyi vonatkozó követelmény teljesülése esetén meghosszabbítható.
Ez az időszak 2012. december 31-ig tart.
A határidő 2022. december 31-ig történő meghosszabbításával
ezeket a szabályokat továbbra is fenn kell tartani, hogy az uniós piacon
biztosított legyen a szükséges vetőmagellátás. Jelenleg csak öt évre
érvényes az átmeneti meghosszabbítás. Ugyanakkor csak 2012 szeptemberében
kezdődik meg a vetőmagokról és szaporítóanyagokról szóló
(együttdöntési eljárás szerinti) új rendelet felülvizsgálata és csak ezt
követően hozzák meg az egyedi végrehajtási intézkedéseket. Ezért tíz eves
határidő megszabása tűnik szükségesnek ahhoz, hogy a szabályok ne
veszítsék el hatályukat az említett eljárás közben.
A 2003/17/EK határozat I. melléklete Jugoszláviát
azon országok közé sorolja, amelyek az egyenértékűségi rendszernek
megfelelnek. Jugoszlávia helyébe azóta új államok léptek. Szlovénia az Európai
Unió tagja, Horvátország a 2003/17/EK rendelet értelmében részese a
egyenértékűségi rendszernek. Szerbia a nemzetközi kereskedelemben mozgó
vetőmag fajtaminősítésére vonatkozó OECD- rendszer, valamint a vetőmag-mintavétel
és –vizsgálat vonatkozásában a Nemzetközi Vetőmagvizsgálati Szövetség
(ISTA) tagja, ezért ezt az országot is ide kell sorolni. Jugoszláviát törölni
kell a listáról. A többi Jugoszláv utódállam nem kerülhet fel a listára, mivel
nem tagjai az OECD-nek vagy ISTA-nak. Ezenkívül a 2003/17/EK határozat I.
mellékletében szereplő, a minősítést és a termelés ellenőrzését
végző egyes hatóságok neve is megváltozott.
2012/0165 (COD)
Javaslat
AZ EURÓPAI PARLAMENT ÉS A TANÁCS
HATÁROZATA
a 2003/17/EK tanácsi határozatnak az
alkalmazási időszak meghosszabbítása, az egyik harmadik ország, valamint a
minősítést és a termelés ellenőrzését végző egyes hatóságok
nevének változása tekintetében való módosításáról
(EGT-vonatkozású szöveg)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke
(2) bekezdésére,
tekintettel az Európai Bizottság
javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére,
rendes jogalkotási eljárás keretében,
mivel:
(1)       A 2003/17/EK tanácsi
határozat előírja, hogy korlátozott ideig a bizonyos harmadik országokban
meghatározott fajok vetőmagtermesztése során végrehajtott szántóföldi
ellenőrzések az uniós jogszabályoknak megfelelően végrehajtott
szántóföldi ellenőrzésekkel egyenértékűek, valamint hogy az ezekben
az országokban termesztett bizonyos fajokhoz tartozó vetőmagok
egyenértékűek az uniós jogszabályoknak megfelelően termesztett
vetőmagokkal.
(2)       Úgy tűnik, hogy a
szántóföldi ellenőrzések továbbra is ugyanazokat a garanciákat nyújtják,
mint a tagállamok által végrehajtott ellenőrzések. Ezért ezeket a
szántóföldi ellenőrzéseket továbbra is egyenértékűnek kell tekinteni.
(3)       Mivel a
2003/17/EK határozat 2012. december 31-én hatályát veszti, az e
határozat értelmében elismert egyenértékűség időtartamát ki kell
terjeszteni. Indokoltnak tűnik ezt az időtartamot tíz évvel
meghosszabbítani.
(4)       A
2003/17/EK határozatban a Jugoszláviára való hivatkozás törlendő.
Szerbia a nemzetközi kereskedelemben mozgó vetőmag fajtaminősítésére
vonatkozó OECD-rendszer tagja és a vetőmag-mintavétel és –vizsgálat
vonatkozásában a Nemzetközi Vetőmagvizsgálati Szövetség tagja, ezért ezt
az országot is fel kell venni a 2003/17/EK határozat I. mellékletében
szereplő harmadik országok listájára. Ezenkívül a 2003/17/EK határozatban
szereplő, a minősítést és a termelés ellenőrzését végző egyes
hatóságok neve is megváltozott.
(5)       A 2003/17/EK határozatot
ezért ennek megfelelően módosítani kell,
ELFOGADTA EZT A HATÁROZATOT:
1. cikk
A 2003/17/EK határozat a
következőképpen módosul:
(1)          A 6. cikkben a „2012. december 31.”
időpont helyébe a „2022. december 31.” időpont lép.
(2)          az I. melléklet helyébe e határozat
mellékletének szövege lép;
2. cikk
Ez a határozat az Európai Unió Hivatalos
Lapjában való kihirdetését követő harmadik napon lép hatályba.
Ezt a rendeletet 2013. január 1-jétől
kell alkalmazni.
3. cikk
Ennek a határozatnak a tagállamok a
címzettjei.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
MELLÉKLET
I.
MELLÉKLET
Országok,
hatóságok és fajok
 Ország: || Felügyelet || Az alábbi irányelvekben említett fajok
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/EEC 66/402/EEC 2002/57/EC
 AU || Australian Seeds Authority LTD. P.O. Box 187 LINDFIELD, NSW 2070 || 66/401/EEC 66/402/EEC 2002/57/EC
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/EEC 66/402/EEC 2002/57/EC
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/EC 66/401/EEC 66/402/EEC 2002/57/EC
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/EC 66/401/EEC 66/402/EEC 2002/57/EC
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/EEC 66/402/EEC 2002/57/EC
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/EEC 66/402/EEC 2002/57/EC
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/EC 66/401/EEC 66/402/EEC 2002/57/EC
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/EC 66/401/EEC 66/402/EEC 2002/57/EC
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/EC 66/401/EEC 66/402/EEC 2002/57/EC
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/EC 66/401/EEC 66/402/EEC 2002/57/EC
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/EEC 66/402/EEC 2002/57/EC
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/EEC 66/402/EEC – only in respect of Zea mays and Sorghum spp. 2002/57/EC
(*)          AR – Argentína, AU – Ausztrália, CA
– Kanada, CL – Chile, HR – Horvátország, IL – Izrael, MA – Marokkó, NZ – Új
Zéland, RS – Szerbia, TR
– Törökország, US – Amerikai Egyesült Államok, UY – Uruguay, ZA –
Dél-Afrika"
[1]               HL L 8., 2003.1.14., 10. o.


Fontos jogi nyilatkozat

|

52006PC0557

Javaslat az Európai parlament és a Tanács határozata a gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelv hatályon kívül helyezéséről  /* COM/2006/0557 végleges - COD 2006/0178 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 29.9.2006COM(2006) 557 végleges2006/0178 (COD)JavaslatAZ EURÓPAI PARLAMENT ÉS A TANÁCS HATÁROZATAa gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelv hatályon kívül helyezéséről(előterjesztő: a Bizottság)INDOKLÁS1. A JAVASLAT HÁTTERE2005. március 16-án „Jobb szabályozás a növekedés és a munkahelyteremtés területén az Európai Unióban” (COM(2005) 97) címmel a Bizottság elfogadott egy kulcsfontosságú közleményt, mely a nemzeti és európai jogszabályok egyszerűsítésének fontosságát hangsúlyozta. Az európai vállalkozások versenyképességének javításához és a lisszaboni menetrend célkitűzéseinek eléréséhez elengedhetetlen a jobb szabályozás. A jogszabályok minőségének javításával – csökkentve a szükségtelen költségeket, és elhárítva az akadályokat az alkalmazkodás és az innováció útjából – az üzleti vállalkozások sikeres működéséhez adottak a megfelelő ösztönzők és piaci keretfeltételek, lehetővé téve a gazdaságainknak szükséges jólét megteremtését.Amint a szabályozási környezet egyszerűsítésére irányuló stratégiáról szóló bizottsági közleményben (COM(2005) 535) is szerepel: a joganyagok átdolgozásának folyamatos és rendszeres gyakorlattá kell válnia, amely lehetővé teszi, hogy a jogalkotó minden jogos, a köz- és a magánszektorban jelentkező érdeket figyelembe vegyen a jogszabályok finomításánál. A közlemény ismerteti az új koncepció részét képező, egyszerűsítést szolgáló gördülő programot. A program meghatározza azokat a jogszabályokat, amelyek felülvizsgálatát és egyszerűsítését a Bizottság az elkövetkezőkben tervezi. A program része az 1968. január 23-án elfogadott, a gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelv.Az irányelv végrehajtásának és alkalmazásának felülvizsgálatát követően a Bizottság arra a következtetésre jutott, hogy javasolja annak hatályon kívül helyezését.2. AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI ÉS AZ ÉRTÉKELÉS2.1. KonzultációkAzon döntés mérlegelésének kiindulópontját, miszerint a gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelvet az uniós vívmányok részeként kell megőrizni, vagy sem, a tagállamok, az erdészeti ágazat és az erdőre épülő ágazatok éveken át hangoztatott véleménye képezte, nevezetesen, hogy nem volt általános az irányelv fakereskedelmükre vonatkozó alkalmazása. Az érdekelt felek állítása szerint a gömbfa mérésére szolgáló módszerek nem egyeztek az említett irányelvben körvonalazott módszerekkel. Nem érkezett továbbá jelentés olyan esetről sem, amelynél a fakereskedelmet az akadályozta volna, hogy a piaci szereplők nem tudtak megegyezni a gömbfa mérése vagy osztályozása során.A Bizottság előkészítő munkájának részeként, és a jobb szabályozás elveinek megfelelően, a Bizottság Erdészeti Állandó Bizottságán és a közösségi erdészeti és faipari politikával foglalkozó tanácsadó bizottsága versenyképességi munkacsoportján keresztül konzultáltak az érdekelt felekkel.Ezen túlmenően a tagállamoknak és az ágazati szövetségeknek felmérést küldtek az irányelv alkalmazásának megállapítására, valamint az irányelv esetleges hatályon kívül helyezésével kapcsolatos véleményük kikérése céljából. A felmérést 2005. júliusában indították, és a válaszok az ősz folyamán érkeztek be.2.2. A felmérés eredményeA felmérésre 19 tagállam és 11 nemzeti ágazati szövetség válaszolt.A felmérés fő eredménye, hogy a felmérésre válaszoló tagállamok többsége (2/3) és a nemzeti ágazati szövetségek többsége (4/5) szerint az irányelvet nem alkalmazzák a fakereskedelemben. A tagállamok és az ágazat a következő okokat említette arra vonatkozóan, hogy miért nem alkalmazzák az irányelvet:-  az irányelvben szereplő, a mérésre és osztályozásra vonatkozó módszerek különböznek az ágazat vállalkozásai által alkalmazott módszerektől,-  az irányelvben leírt méret vagy minőség alapján történő osztályozás nem elég részletes és túl elvont,-  az irányelvben leírt osztályozás nem veszi figyelembe a fa tervezett felhasználási módjait, és nem igazodik a piaci igényekhez,-  a minőség és mérés európai előírásait jobb alternatívának tekintik.Csupán két tagállam nem értett egyet az irányelv hatályon kívül helyezésére vonatkozó javaslattal. Az erdőtulajdonosokat és az erdőre épülő ágazatokat képviselő szövetségek közül egyet kivéve valamennyi egyetértett a hatályon kívül helyezésre vonatkozó javaslattal. Jóllehet e szövetség tagjai nem használják az irányelvben meghatározott mérési módszereket, a szövetség úgy véli, a hatályon kívül helyezés nem lenne „szükséges”.A felmérés eredményeinek alapján világosnak tűnik, hogy az irányelvnek nincs általános alkalmazása.A felmérésre adott válaszokkal kapcsolatos további részletek az alábbi weboldalon találhatóak: http://ec.europa.eu/enterprise/forest_based/index_en.html2.3. ÉrtékelésA gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelvet olyan eszközként fogadták el, amelynek segítségével fejleszteni lehet az erdőre épülő ágazatok fa nyersanyagellátásának belső piacát. Az irányelv alkalmazása azonban korlátozott, mivel nem kötelező jellegű, és a fapiac szereplői általában más mérési és osztályozási módszerek alkalmazásában egyeztek meg. Láthatóan anélkül, hogy az alkalmazott különböző mérési és osztályozási módszerek akadályozták volna, mind a fa nyersanyag belső piaca, mind a harmadik országokkal folytatott kereskedelem kibővült. Más mérési és osztályozási módszereket alkalmaznak, és a gömbfa kereskedésre nem lenne negatív hatással az irányelv hatályon kívül helyezése. Ezenkívül adott esetben a fa mérésére és osztályozására vonatkozó, már megállapított európai előírásokat is használhatják a fapiaci ügyleteknél, és ezt jobb megoldásnak is tekintik.A 68/89/EGK irányelv sem a belső piacon történő kereskedelemhez, sem a harmadik országokkal folytatott kereskedelemhez nem szükséges, és az alkalmazott mérési és osztályozási módszerek nem akadályozták a kereskedelmet az érintett ágazatban. Ezért úgy határoztak, hogy az irányelvet nem kell sem módosítani, sem más jogalkotási intézkedésekkel helyettesíteni.Az irányelv hatályon kívül helyezése ezért a szabályozási környezet egyszerűsítése miatt lenne szükséges, hogy így megszűnjék egy nagyon korlátozott alkalmazási körrel és fontossággal bíró eszköz, mely belső piaci okokból nem szükséges.3. A JAVASLAT JOGI ELEMEI3.1. A szubszidiaritás és arányosság elveA konzultációk és az értékelés eredményeiből egyértelműen kiderül, hogy a 68/89/EGK irányelv célkitűzései közösségi jogszabályok nélkül is megvalósíthatóak.3.2. Az eszköz megválasztása: a jogi aktus formájaÁltalában, ha egy jogi aktust hatályon kívül helyeznek, arra a „formák párhuzamosságának” elve vonatkozik, azaz a 68/89/EGK irányelv hatályon kívül helyezése egy hatályon kívül helyező irányelvvel történne. Az eset egyedi körülményeire való tekintettel azonban, nevezetesen:-  a kérdéses irányelvet közel negyven éve vezették be,-  az irányelvben bevezetett osztályozási és mérési rendszerek idejétmúltak, továbbá megállapítást nyert, hogy azokat a rendszereket az ágazat nem használja,-  ezen túlmenően az irányelv mérésre és osztályozásra vonatkozó rendelkezései nem kötelezőek.Úgy ítélik meg, hogy a jogi aktus megfelelő formája egy, a tagállamoknak címzett és közvetlenül alkalmazandó határozat lenne. Egy ilyen határozatnak előnye, hogy hangsúlyozza, a tagállamoknak mérlegelniük kell hazai helyzetüket, hogy a 68/89/EGK irányelv hatályon kívül helyezését követően nemzeti és közösségi szinten biztosítani tudják az intézkedéseik közötti összhangot.3.3. Költségvetési vonatkozásokA javaslatnak nincs költségvetési vonzata4. KÖVETKEZTETÉSA gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelv hatályon kívül helyezésére vonatkozó javaslat összhangban van a tagállamokkal, az erdőtulajdonosokkal és az ágazattal folytatott konzultációk eredményeivel.Szem előtt kell azonban tartani, hogy a 68/89/EGK irányelv hatályon kívül helyezése mindaddig nem jár semmilyen gyakorlati hatással, amíg a megfelelő nemzeti végrehajtó intézkedések továbbra is hatályban maradnak. Az „EGK-osztályozott” jelzést többé nem lehet használni.Biztosítani kell, továbbá, hogy a hatályon kívül helyezés előnyeit ne hatástalanítsák új nemzeti jogszabályok vagy új technikai akadályok. Ennek megfelelően fontos megjegyezni, hogy a gömbfa osztályozására vonatkozó nemzeti jogszabályoknak összhangban kell lenniük a Szerződés 28. cikkének elveivel, és nem akadályozhatják a kereskedelmet. Ezért például a térfogat vagy tömeg mérésére vonatkozó nemzeti jogszabályok, vagy a fafaj és elnevezés szerinti, illetve a méret vagy minőség szerinti osztályozás a belső piacon belül nem jelenthet akadályt a gömbfa szabad mozgására nézve. Ezenfelül bármely olyan nemzeti intézkedésről tájékoztatni kell tervezet formájában a Bizottságot, amelyet a 98/34/EK irányelv alkalmazásában műszaki előírásnak lehet tekinteni.2006/0178 (COD)JavaslatAZ EURÓPAI PARLAMENT ÉS A TANÁCS HATÁROZATAa gömbfa osztályozására vonatkozó tagállami jogszabályok közelítéséről szóló 68/89/EGK tanácsi irányelv hatályon kívül helyezésérőlAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó Szerződésre, és különösen annak 95. cikkére,tekintettel a Bizottság javaslatára[1],tekintettel az Európai Gazdasági és Szociális Bizottság véleményére[2],tekintettel a Régiók Bizottságának véleményére[3],a Szerződés 251. cikkében megállapított eljárásnak megfelelően[4],mivel:(1) A jobb szabályozásra vonatkozó közösségi politikák hangsúlyozzák a nemzeti és közösségi jogszabályok egyszerűsítésének fontosságát, mely elengedhetetlen a vállalkozások versenyképességének javításához és a lisszaboni menetrend célkitűzéseinek eléréséhez.(2) A gömbfa osztályozására vonatkozó tagállami jogszabályok közelítéséről szóló, 1968. január 23-i 68/89/EGK tanácsi irányelvben[5] előírt mérési és osztályozási módszerek különböznek azoktól a jelenleg általánosan használt mérési és osztályozási módszerektől, amelyeket az erdészeti ágazat vállalkozásai és az erdőre épülő ágazatok közötti ügyleteknél alkalmaznak, és (az említett irányelv módszerei) nem igazodnak a piaci igényekhez.(3) A 68/89/EGK irányelvben előírt mérési és osztályozási módszerek már nem szükségesek a belső piac működéséhez.(4) A 68/89/EGK irányelvet ezért hatályon kívül kell helyezni.(5) A 68/89/EGK irányelv hatályon kívül helyezése azt vonja maga után, hogy 2008. december 31-ét követően az „EGK-osztályozott” jelzést többé nem lehet forgalomba hozatalnál használni, és ennek megfelelően 2008. december 31-ig a megfelelő nemzeti végrehajtó intézkedéseket is hatályon kívül kell helyezni,ELFOGADTA EZT A HATÁROZATOT:1. cikkA 68/89/EGK irányelv 2008. december 31-től kezdődően hatályát veszti.2. cikkEnnek a határozatnak a tagállamok a címzettjei.3. cikkEz a határozat az Európai Unió Hivatalos Lapjában való kihirdetését követő huszadik napon lép hatályba.Kelt Brüsszelben, […].az Európai Parlament részéről a Tanács részérőlaz elnök az elnök [1] HL C […]., [ …]., […]. o.[2] HL C […]., [ …]., […]. o.[3] HL C […]., [ …]., […]. o.[4] HL C […]., [ …]., […]. o.[5] HL L 32., 1968.2.6.,12-15. o.